Kožná reakcia na Framykoin: Vyhľadajte lekára, môže ísť o alergiu alebo precitlivenosť na liečivo.
Dobrý deň. Lekárka mi predpísala Framykoin masť na hnedé škvrny ktoré mi ošetrovala dusikom. Reakcia je veľké červené fľaky s drobnými vyrážkami ktoré svrbia a pália. Čo mám robiť?
Dobrý deň,
ďakujeme za Vašu otázku.
Svrbenie, začervenanie, zdurenie kože, pocity pálenia, niekedy aj výsevmi drobných pupienkov sa môže prejaviť z dôvodu alergickej reakcie, či podráždenia z predchádzajúceho ošetrenia. Z tohto dôvodu je potrebné čím skôr kontaktovať lekára a upovedomiť ho o danej skutočnosti. Dovtedy Vám odporúčam znovu nepoužívať danú masť. Na potlačenie alergickej reakcie sa podávajú antihistaminiká. Medzi voľnopredajné antihistaminiká patria lieky s účinnou zložkou cetirizín, levocetirizín, loratadín. Vhodný je napríklad liek
Levocetirizín Dr. Max
, s účinnou látkou levocetirizín, určený na zmiernenie príznakov dlhotrvajúcej žihľavky. Cetirizín blokuje účinky histamínu, ktorý sa uvoľňuje počas alergických reakcií, a tým znižuje symptómy alergií. Odporúčaná denná dávka je 1 tableta.
Prajem skorú úľavu od ťažkostí.
S pozdravom
Mgr. Emma Halás Haluščíková